สวัสดีค่ะเป็นคนผมหนามากค่ะช่วง4-5ปีมีอาการผมร่วงพอประมาณค่ะ แต่ช่วงต้นปีที่ผ่านมากผมร่วงเยอะมากค่ะ ปกติผมร่วงอยู่แล้วแต่ไม่เยอะเท่าช่วงปีนี้ ปกติแม่เป็นคนผมหนาร่วงบ้างแต่ไม่เยอะค่ะ พ่อก็เป็นคนผมหนาค่ะ ปัจจุบันหนูพบปัญหาผมร่วงเยอะผิดปกติ หวีผมครั้งนึงร่วงประมาณ30-40เส้นค่ะ วันนึงก็ประมาณ110-130เส้น มีอาการคันหนังศรีษะมีผื่นแดงและมีอาการแสบที่หนังศรีษะค่ะ ผมเส้นเล็กลง ปัจจุบันใช้แชมพูสระผมของเด็กค่ะ สระผมทุกวันค่ะเพราะผมมันง่ายค่ะมาก อยากทราบว่าควรแก้ปัญหาเบื้องต้นยังไงดีค่ะหรือว่าควรเข้าพบแพทย์เพื่อรักษาเลยคะ
สวัสดีค่ะ ผมร่วงคือภาวะที่ผมร่วงมากกว่า 100 เส้นต่อวัน หรือในวันที่สระผมอาจร่วงได้มากถึง 200 เส้นต่อวัน คนที่ผมยาวก็คือผมเยอะก็มีโอกาสจะร่วงได้มากกว่าคนปกติด้วยค่ะสาเหตุของผมร่วง-โรคทางกายเช่น โรคไทรอยด์มากผิดปกติ โรคแพ้ภูมิตัวเอง (SLE) โดยใน SLE จะมีอาการอื่นๆร่วมด้วยเช่น ปวดข้อ ผื่นแพ้แสงที่หน้า-มีเชื้อราที่หนังศีรษะ-ภูมิคุ้มกันตัวเองทำลายผม ทำให้ผมร่วง-ยาที่รับประทานเช่น ยาคุมกำเนิด ยารักษามะเร็ง ยากันชัก ยาป้องกันการแข็งตัวของเลือด ยารักษาคอพอกเป็นพิษ-สระผมบ่อยเกินไปหรือหวีผมแรงเกินไป-ผมที่ถูกดัด ย้อม ทำสีเป็นประจำ-เป็นโรคจิตเวชบางประเภทที่ชอบดึงผมตัวเองแนะนำพบแพทย์โรคผิวหนังเพื่อตรวจบริเวณหนังศีรษะว่ามีสาเหตุของผมร่วงที่ชัดเจนหรือไม่ หรือมีโรคประจำตัวหรือยาที่กินใดๆที่มีผลทำให้ผมร่วงมากผิดปกติหรือเปล่าการดูแลตัวเองเบื้องต้น ไม่ไปดึงผมบ่อยๆ ทำความสะอาดเส้นผมได้ตามปกติเพียงแค่ไม่ไปขยี้แรงๆ หลีกเลี่ยงการใช้สารเคมีกับผม หยุดยาที่ไม่จำเป็นต้องกินทุกชนิด